text: [{"text_idx": "#000000", "text": "Vitnisbur\u00f0arKristnili\u0301vKirkja og samkomaMentan og SamfelagAndaktBo\u0301ka- og filmsumr\u00f8\u00f0urBloggurUng"}, {"text_idx": "#000001", "text": "MyndasavnSangir og akkordirTalusavnTilmeldingar til tilt\u00f8kKalendariNethandil"}, {"text_idx": "#000002", "text": "Heilagi Andin sameinir okkum i\u0301 Kristi"}, {"text_idx": "#000003", "text": "Einafer\u00f0 kom Jesus i\u0301 pra\u0301t vi\u00f0 eina kvinnu vi\u00f0 Sikars brunn i\u0301 Sa\u0301maria. Ta\u0301 Jesus setur fingurin a\u0301 ta\u00f0 eyma punkti\u00f0 i\u0301 hennara li\u0301vi, hevur hon hug at snara pra\u0301tinum a\u00f0rar vegir. Hon vil heldur kjakast um, hvar r\u00e6ttast er at tilbi\u00f0ja Gud, ti\u0301 ta\u00f0 vo\u0301ru j\u00f8dar og sa\u0301mariubu\u0301gvar o\u0301samdir um. Men Jesus hevur ikki hug at diskutera. I\u0301sta\u00f0in sigur hann vi\u00f0 hana: \u201cTru\u0301gv tu\u0301 m\u00e6r, kvinna, tann stund kemur, ta\u0301 i\u00f0 tit hv\u00f8rki a\u0301 hesum fjallinum ella i\u0301 Jerusalem skulu tilbi\u00f0ja fa\u00f0irin... tann stund kemur, ja, hon er longu nu\u0301 komin, ta\u0301 i\u00f0 hinir sonnu tilbi\u00f0jarar skulu tilbi\u00f0ja i\u0301 anda og sannleika; ti\u0301 at ta\u00f0 eru sli\u0301kir tilbi\u00f0jarar, fa\u00f0irin s\u00f8kir. Gud er andi, og teir, sum tilbi\u00f0ja hann, eiga at tilbi\u00f0ja i\u0301 anda og sannleika\u201d (Jo\u0301h 4,21.23-24)."}, {"text_idx": "#000004", "text": "Ta\u00f0 er ju\u0301st ta\u00f0 ny\u0301ggja, sum Jesus kom vi\u00f0 og sum ver\u00f0ur sett i\u0301 gongd a\u0301 hvi\u0301tusunnu!"}, {"text_idx": "#000005", "text": "Relatio\u0301nin til skaparan sja\u0301lvan sny\u0301r seg nu\u0301 ikki longur um at hava ein a\u0301vi\u0301san etniskan uppruna, men um at tilbi\u00f0ja Gud i\u0301 anda og sannleika."}, {"text_idx": "#000006", "text": "Hetta kom til sjo\u0301ndar a\u0301 hvi\u0301tusunnu, ta\u0301 Jesus sendi si\u0301n Heilaga Anda yvir a\u0301postlarnar og teir tala\u00f0u a\u0301 mongum ymiskum tunguma\u0301lum um sto\u0301rverk Guds (A\u0301ps 2,1-11). Allir fremmandu gestirnir i\u0301 Jerusalem undir ha\u0301ti\u0301\u00f0ini undra\u00f0ust sto\u0301rliga, ti\u0301 tey hoyrdu bra\u0301dliga hesar o\u0301l\u00e6rdu galileingar tosa a\u0301 teirra mo\u0301\u00f0urma\u0301li um Guds frelsuverk i\u0301 Syni si\u0301num Jesusi Kristi."}, {"text_idx": "#000007", "text": "Er ta\u00f0 naka\u00f0, sum skilir menniskju sundur, so er ta\u00f0, at vit ikki skilja ma\u0301li\u00f0 hja\u0301 hv\u00f8r \u00f8\u00f0rum. Um eg einans dugi f\u00f8royskt, og eitt nu\u0301 fari til Russlands ella Kina og har hitti fo\u0301lk, i\u00f0 einans duga si\u0301tt mo\u0301\u00f0urma\u0301l, merki eg eina o\u0301sjo\u0301nliga, men kortini sera i\u0301t\u00f8kiliga for\u00f0ing fyri samveru."}, {"text_idx": "#000008", "text": "Men ju\u0301st hetta mark var\u00f0 broti\u00f0 a\u0301 hvi\u0301tusunnu! Ti\u0301 solei\u00f0is vildi Gud sla\u0301a rimmarfast, at vi\u00f0 Jesusi Kristi er ein kirkja stovna\u00f0 av \u00f8llum fo\u0301lkasl\u00f8gum og tunguma\u0301lum, b\u00e6\u00f0i j\u00f8dum og okkum heidningum. Ti\u0301 Jesu frelsuverk \u2013 at hann fyrst to\u0301k a\u0301byrgdina fyri allar heimsins syndir a\u0301 seg og doy\u00f0i i\u0301 okkara sta\u00f0, og si\u0301\u00f0ani reis upp og sigra\u00f0i a\u0301 dey\u00f0anum okkara vegna \u2013 ta\u00f0 er ta\u00f0 einasta, sum veruliga kann sameina okkum!"}, {"text_idx": "#000009", "text": "Kanska hugsa vit ikki so no\u0301gv um Gamla testamenti a\u0301 hvi\u0301tusunnu. Men i\u0301 roynd og veru er hvi\u0301tusunnan beint ta\u00f0 \u00f8vugta av hendingini vi\u00f0 Ba\u0301belstorninum."}, {"text_idx": "#000010", "text": "Ti\u0301 ta\u0301 fo\u0301lkini ti\u0301\u00f0liga i\u0301 heimss\u00f8guni ikki vildu fara u\u0301t um allan heim at bu\u0301seta seg, sum Gud hev\u00f0i bi\u00f0i\u00f0 tey, men heldur vildu setast ni\u00f0ur \u00f8ll a\u0301 sama sta\u00f0, og tey ennta\u0301 vildu demonstrera hetta vi\u00f0 at byggja eitt torn, sum rakk heilt upp til himmals. Ta\u0301 fl\u00f8kti Gud tunguma\u0301l teirra, so tey ikki longur skiltu hv\u00f8r annan, og noyddi tey solei\u00f0is at brei\u00f0a seg longur u\u0301t um heimin at bu\u0301seta seg."}, {"text_idx": "#000011", "text": "(Mynd: Gerd Altmann a\u0301 Pixabay)"}, {"text_idx": "#000012", "text": "Men nu\u0301, a\u0301 hvi\u0301tusunnu, setti Gud hesa ma\u0301lsligu for\u00f0ing u\u0301r gildi aftur, i\u0301 \u00f8llum f\u00f8rum fyribils. Ti\u0301 nu\u0301 var ta\u00f0 komi\u00f0 uppa\u0301 pla\u0301ss, sum aftur skuldi savna fo\u0301lk av \u00f8llum heimsins tunguma\u0301lum! Nu\u0301 la\u0301 lei\u00f0in vi\u0301\u00f0opin, til at eisini vit heidningafo\u0301lk kunnu gerast b\u00f8rn Guds hins alvalda."}, {"text_idx": "#000013", "text": "Longu sama hvi\u0301tusunnudag var u\u0301rsliti\u00f0 av hesi serst\u00f8ku bo\u00f0an a\u0301postlanna, at um 3.000 fo\u0301lk to\u0301ku vi\u00f0 tru\u0301gv a\u0301 Kristus og vo\u0301r\u00f0u doypt beinan vegin. Og beinan vegin fo\u0301r Guds Andi vi\u00f0 hesum gle\u00f0ibo\u00f0skapi si\u0301na sigursfer\u00f0 um heimin, og hevur gj\u00f8rt ta\u00f0 li\u0301ka si\u0301\u00f0ani. Solei\u00f0is spreingir Sannleikans Andi vi\u00f0 gle\u00f0ibo\u00f0skapinum burtur mu\u0301rarnar millum fo\u0301lkasl\u00f8gini. Ti\u0301 hetta var og er ein bo\u00f0skapur, sum skal bo\u00f0ast fyri \u00f8llum fo\u0301lkasl\u00f8gum og heilt til ytstu endamark a\u0301 j\u00f8r\u00f0ini."}, {"text_idx": "#000014", "text": "Byggir kristna tru\u0301gvin bru\u0301gv i\u0301 dag?"}, {"text_idx": "#000015", "text": "Men megnar kristna tru\u0301gvin veruliga at byggja bru\u0301gv millum menniskju, sum annars eru so ymisk og hava so ymiska bakgrund? Vit mugu vi\u00f0 sorg a\u0301sanna, at kristin mangan hava sviki\u00f0 henda einleika i\u0301 Kristi og framt mannamun. Ta\u00f0 er til d\u00f8mis v\u00e6l kent, at tey flestu kristnu i\u0301 Ty\u0301sklandi ikki tala\u00f0u at, ta\u0301 nazistarnir byrja\u00f0u at gera mismun mo\u0301ti j\u00f8dum. Og at mong hvi\u0301t kristin i\u0301 su\u00f0urstatunum i\u0301 USA vardu tr\u00e6lahald, summi ennta\u0301 vi\u00f0 misny\u0301ttum bi\u0301bliuor\u00f0um. D\u00f8mini eru mong og r\u00e6\u00f0andi og skemmandi! Hinvegin eru eisini mong d\u00f8mi um kristin, sum hava virka\u00f0 fyri at byggja bru\u0301gv og taka burtur mismunir og skilna\u00f0ir, eins og Kristus gj\u00f8rdi. Eitt nu\u0301 William Wilberforce i\u0301 Englandi, sum gekk a\u0301 odda fyri at banna tr\u00e6lahaldi. D\u00f8mini eru eisini mong og kveikjandi!"}, {"text_idx": "#000016", "text": "Nu\u0301 ta\u00f0 aftur hevur veri\u00f0 o\u0301fri\u00f0arligt a\u0301 markinum millum Gaza og I\u0301srael, er henda s\u00f8ga o\u0301iva\u00f0 eitt vi\u00f0komandi d\u00f8mi. Ta\u00f0 var undir fyrstu sokalla\u00f0u intifada\u2019ini i\u0301 desember i\u0301 1988. Nakrir i\u0301sraelskir hermenn ganga gj\u00f8gnum g\u00f8turnar i\u0301 Betlehem a\u0301 Vestara A\u0301arbakka, vi\u00f0 l\u00f8ddum byrsum, me\u00f0an hatsk og o\u0301ttafull eygnabra\u0301 fylgja teimum. O\u0301ttin ly\u0301sir eisini u\u0301r andlitunum a\u0301 hermonnunum. Palestinarnir vi\u0301kja undan, har hermenninir koma."}, {"text_idx": "#000017", "text": "Men bra\u0301dliga gongur ein palestini fram i\u0301mo\u0301ti hermonnunum, sum taka enn fastari um byrsurnar. Men palestinin brosar og fevnir ein av hermonnunum, sum fevnir hann li\u0301ka fast aftur!"}, {"text_idx": "#000018", "text": "\u00d8ll hini kenna eitt bland av o\u0301tta og undran. Men teir ba\u0301\u00f0ir hava fa\u0301 kv\u00f8ld frammanundan m\u00f8tt hv\u00f8r \u00f8\u00f0rum undir einum bi\u0301bliu- og b\u00f8narkv\u00f8ldi, har messianskir j\u00f8dar og kristnir palestinar koma saman. Tru\u0301gvin a\u0301 Jesus sameinti teir ba\u0301\u00f0ar meira, enn hatri\u00f0 millum fo\u0301lk teirra skilti teir!"}, {"text_idx": "#000019", "text": "Sja\u0301lvur helt eg ta\u00f0 eisini vera talandi, undir eini heimsra\u0301\u00f0stevnu i\u0301 USA i\u0301 2016 fyri bi\u0301bliufel\u00f8g u\u0301r \u00f8llum heiminum, saman vi\u00f0 kristnum u\u0301r \u00f8llum kirkjusamfel\u00f8gum og samkomum. Heilt serligt var ta\u00f0 at sita til bor\u00f0s saman vi\u00f0 lei\u00f0arunum fyri b\u00e6\u00f0i ta\u00f0 i\u0301sraelska og tey b\u00e6\u00f0i palestinsku bi\u0301bliufel\u00f8gini, sum si\u0301na\u0301millum vo\u0301ru bestu vinir og samstarvsfelagar."}, {"text_idx": "#000020", "text": "Hetta er Heilaga Andans verk! Tru\u0301gvin a\u0301 Kristus savnar. Og felags ma\u0301li\u00f0, sum byrja\u00f0i a\u0301 hvi\u0301tusunnu, er saman at bera gle\u00f0ibo\u00f0skapin um hann vi\u0301\u00f0ari til medmenniskju okkara \u2013 av \u00f8llum fo\u0301lkasl\u00f8gum!"}, {"text_idx": "#000021", "text": "Ikki ti\u0301, teir no\u0301gvu natu\u0301rligu munirnir okkara millum ver\u00f0a ikki strika\u00f0ir, fyri ta\u00f0 um ein hoyrir Jesusi til. Men tv\u00f8rturum allar hesar munir savnar Guds Andi okkum. So at vit ikki eru eins, men kortini eitt i\u0301 Kristi."}, {"text_idx": "#000022", "text": "Solei\u00f0is sum vit lesa um tey fyrstu kristnu, at tey \u201dhildu fast saman um (millum anna\u00f0) samfelagi\u00f0\u201d (A\u0301ps 2,42). Og \u201c\u00f8ll tey, sum tru\u0301\u00f0u, hildu saman og h\u00f8vdu alt i\u0301 felagi\u201d (A\u0301ps 2,44). Hetta samfelagi\u00f0 er ju\u0301st br\u00f8\u00f0ralagi\u00f0 millum tey kristnu, sum vit eisini heilsa hv\u00f8r \u00f8\u00f0rum vi\u00f0 hv\u00f8nn sunnumorgun."}, {"text_idx": "#000023", "text": "Ti\u0301 i\u0301 roynd og veru er bara ein kirkja \u2013 Kristi egna kirkja vi\u00f0 sto\u0301ra K."}, {"text_idx": "#000024", "text": "Og hesi kirkju sleppa vit eisini at vera vi\u00f0 i\u0301, so satt vit eru doypt at hoyra Jesusi til og liva i\u0301 tru\u0301nni a\u0301 hann!"}, {"text_idx": "#000026", "text": "Og so peikar alt hetta fram i\u0301mo\u0301ti ti\u0301 degi, ta\u0301 ein o\u0301teljandi skari, av \u00f8llum fo\u0301lkasl\u00f8gum og tunguma\u0301lum og \u00e6ttum og tjo\u0301\u00f0um, u\u0301r \u00f8llum endum a\u0301 j\u00f8r\u00f0ini, skal lova og pri\u0301sa honum, sum bar allar syndir heimsins a\u0301 si\u0301num egnu her\u00f0um og b\u00f8tti fyri t\u00e6r vi\u00f0 si\u0301num egna li\u0301vi og vann okkum \u00e6vigt li\u0301v i\u0301 s\u00e6r."}, {"text_idx": "#000027", "text": "Lov og t\u00f8kk og allan hei\u00f0ur skal Gud Fa\u00f0ir, Sonur og Heilagur Andi hava fyri ta\u00f0, nu\u0301 og um allar \u00e6vir!"}, {"text_idx": "#000029", "text": "O\u0301lavur Jacobsen og Carsten Fonsdal Mikkelsen tru\u0301bo\u00f0arar hja\u0301 Heimamissio\u0301nini vo\u0301ru vi\u00f0 til m\u00f8tini i\u0301 Vigeland i\u0301 vikuskiftinum 23-25. juni. Millum m\u00f8tini tosa\u00f0u teir saman um naka\u00f0 av ti\u0301, sum teir h\u00f8vdu v..."}, {"text_idx": "#000031", "text": "Mong her i\u0301 F\u00f8royum fylgja spent vi\u00f0 norsku fra\u0301s\u00f8gnunum um veking kring Vigeland Bedehus. Ta\u00f0 er hugaligt at hoyra so go\u0301\u00f0 ti\u0301\u00f0indi, og ta\u00f0 er kanska eyka hugaligt hesafer\u00f0. Fyrst og fremst ti\u0301, at ta\u00f0 er..."}, {"text_idx": "#000032", "text": "Gamalt handrit fortelur um forfall hja\u0301 kristindo\u0301minum i\u0301 F\u00f8royum"}, {"text_idx": "#000035", "text": "Tu\u0301 hevur m\u00f8guliga hoyrt ti\u0301\u00f0indini um andaligu vekingina a\u0301 fro\u0301\u00f0skaparsetrinum Asbury, har ein vanlig gudst\u00e6nasta enda\u00f0i vi\u00f0 eini framhaldandi lovsangsl\u00f8tu, har fo\u0301lk ja\u0301tta si\u0301nar syndir, og gle\u00f0ast um fr..."}, {"text_idx": "#000037", "text": "Kirkjuliga Heimamissio\u0301nin hevur i\u0301 mong a\u0301r havt ein fastan talvudag i\u0301 kirkjum okkara. Talvudagurin er vanliga sexagesima sunnudag (sunnudagin fyri f\u00f8stuinngang), sum i\u0301 a\u0301r er 12. februar. Virksemi\u00f0 hja\u0301 ..."}, {"text_idx": "#000039", "text": "Ho\u0301ast ny\u0301ggja missio\u0301nshu\u0301si\u00f0 i\u0301 Rituvi\u0301k er dupult so sto\u0301rt sum ta\u00f0 gamla, so var sum sild i\u0301 tunnu til vi\u0301gsluna sunnudagin. Forma\u00f0urin i\u0301 sty\u0301rinum i\u0301 Rituvi\u0301k, Hjalmar Hansen, forma\u00f0urin i\u0301 Kirkju..."}]